Diari Oficial de la Generalitat Valenciana


Sumari del DOGV 6879, del 10-10-2012 (2012/9253)

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada interposat contra la Resolució de 9 de maig de 2012, del director general de Farmàcia i Productes Sanitaris.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9253


Data del document
:   25-09-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada interposat contra la Resolució de 9 de maig de 2012, del director general de Farmàcia i Productes Sanitaris. [2012/9253]  
Vist el Recurs d'Alçada núm. 8/12 interposat per Amparo Lahoz Martínez, contra la Resolució de 9 de maig de 2012, del director general de Farmàcia i Productes Sanitaris, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'acord de la Comissió de Baremació, pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, i examinats els següents  
  
Fets  
Primer. Mitjançant una resolució del director general de Farmàcia i Productes Sanitaris de 7 d'abril de 2011, publicada en el Diari Oficial de la Comunitat Valenciana núm. 6504, de 18 d'abril de 2011, es va iniciar el procediment d'adjudicació de les autoritzacions d'obertura de noves oficines de farmàcia referenciades en els apartats 1, 2 i 3 de la resolució de 7 d'abril de 2011, del director general de Farmàcia i Productes Sanitaris.  
Segon. En data 15 de febrer de 2012 es va publicar en el Diari Oficial de la Comunitat Valenciana núm. 6714 la resolució del director general de Farmàcia i Productes Sanitaris de data 6 de febrer de 2012, per mitjà de la qual s'ordena la publicació de l'Acord de la Comissió de Baremació, pel qual s'establix la llista provisional dels participants en el procediment d'adjudicació d'autoritzacions d'obertura de noves oficines de farmàcia, i atorga un termini de quinze dies perquè puguen formular-hi aquelles al·legacions que consideren oportunes sobre la puntuació obtinguda.  
Tercer. Per mitjà de la resolució del director general de Farmàcia i Productes Sanitaris de 15 de maig de 2012, publicada en el Diari Oficial de la Comunitat Valenciana núm. 6774, de 15 de maig de 2012, s'ordena la publicació de l'Acord de la Comissió de Baremació, pel qual s'establixen la llista definitiva dels participants en el procediment d'adjudicació d'autoritzacions d'obertura de noves oficines de farmàcia.  
  
Quart. No conforme amb les llistes definitives publicades en esta resolució, Amparo Lahoz Martínez, en data 29 de maig de 2012, interposa recurs d'alçada en el qual manifesta la seua disconformitat amb la puntuació definitiva que li ha sigut atorgada per la Comissió de Baremació, responsable de valorar els mèrits al·legats per cada participant, i manifesta que no li ha sigut computat com a mèrit la realització del màster de Malalties Parasitàries Tropicals de la Universitat de València per no presentar el certificat dels crèdits de l'esmentat màster.  
  
Quint. El recurs interposat es va traslladar a la Comissió de Baremació, que va emetre un informe on proposava l'estimació del recurs.   
Als anteriors fets li són d'aplicació els següents  
  
Fonaments jurídics  
  
Primer. L'Agència Valenciana de Salut és competent per a resoldre el present recurs en virtut del que disposa la Llei 5/1983, de 30 de desembre, de Govern Valencià, la Llei 4/2005, de 17 de juny, de Salut Pública de la Comunitat Valenciana i Decret 25/2005, de 4 de febrer, pel qual s'aproven els estatuts de l'Agència Valenciana de Salut, el Decret 164/2005, de 4 de novembre, del Consell de la Generalitat, pel qual es modifiquen els estatuts de l'Agència Valenciana de Salut, la Llei 6/1998, de 22 de juny, d'Ordenació Farmacèutica de la Comunitat Valenciana, la Llei 5/2003, de 28 de febrer, de la Generalitat, de modificació de l'article 18 de la Llei 6/1998, de 22 de juny; el Decret 149/2001, de 5 d'octubre, del Consell de la Generalitat Valenciana, pel qual s'establix el procediment d'autorització de les noves oficines de farmàcia; el Reial Decret 278/1980, de 25 de gener, sobre la transferència de competències en matèria de sanitat; i la Llei 30/1992 de 26 de novembre i les seues modificacions.  
Segon. Revisada la documentació aportada per la recurrent junt amb l'escrit d'interposició del recurs, la Comissió de Baremació en la sessió realitzada en data 13 de setembre de 2012, acta núm. 16, acorda admetre el certificat acadèmic emés per Rosa Marín Sáez, vicerectora de postgrau de la Universitat de València en el qual fa constar que la Sra. Lahoz ha realitzat els 60 crèdits necessaris per a l'obtenció del màster de Malalties Parasitàries Tropicals.   
Per tant, és procedent computar el programa complet, segons el Reial Decret 185/1985 o Reial Decret 778/1998, apartat III.2.c, dels mèrits obtinguts per la sra. Lahoz.  
  
En virtut dels fets i fonaments jurídics anteriors, resolc:  
  
Estimar el Recurs d'Alçada 8/2012, interposat per Amparo Lahoz Martínez, contra la Resolució de 9 de maig de 2012, del director general de Farmàcia i Productes Sanitaris, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'acord de la Comissió de Baremació, que establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia i és procedent computar l'apartat III.2.c. dels mèrits d'Amparo Lahoz Martínez.  
  
Ordenar la modificació de les llistes definitives de procediment d'adjudicació d'autoritzacions d'obertura de noves oficines de farmàcia, en el sentit resultant d'esta resolució.  
Notifiqueu esta resolució a les persones interessades amb l'advertiment que posa fi a la via administrativa i que, en contra es pot interposar recurs contenciós administratiu en el termini de dos mesos comptats a partir de l'endemà al de la data de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana.  
  
València, 25 de setembre de 2012.- La secretària autonòmica de la Agència Valenciana de la Salut: María Manuela García Reboll.